Vansbro kommune

Vansbro kommune er en kommune i Dalarnas län i landskapet Dalarna i Sverige. Kommunens administrasjonssenter ligger i Vansbro. Kommunen har ett kupert, skogkledd landskap med stort innslag av myrmark. Västerdalälven renner gjennom kommunen. Kommunen er en jord- og skogbrukskommune.

 Tettsteder 
Vansbro kommune har fire tettsteder. I tabellen oppgis antall innbyggere per 31. desember 2010.

 #  Tettsted  Innbyggere 1.  Vansbro 2 026 2.  Järna 1 413 3.  Nås 417 4.  Äppelbo 258

 Administrativ historie 
Kommunens område tilsvarer sognene Järna, Nås og Äppelbo. I disse sognene ble opprettet ved kommunereformen av 1862 landskommuner med tilsvarende navn. Vansbro kommunale samfunn ble opprettet 21. april 1911 og oppløst ved utgangen av 1960. Kommunereformen av 1952 påvirket ikke inndelingen i området.

Vansbro kommune ble opprettet ved kommunereformen av 1971 ved sammenslåingen av Järna, Nås og Äppelbo landskommuner. Andersson, Per (1993): Sveriges kommunindelning 1863–1993. Mjölby: Draking. Libris 7766806. ISBN 91-87784-05-X Kommunen inngikk fra opprettelsen til den 1. september 2001 i Ludvika tingsretts rettskrets og deretter i rettskretsen til Mora tingsrett. Önnerfors, Elsa Trolle: Domsagohistorik - Ludvika tingsrätt (del av Riksantikvarieämbetets Tings- och rådhusinventeringen 1996-2007)

 Historie 
Rundt Järna har det blitt funnet smeltovner for jernframstilling fra vikingtiden eller eldre, noe som viser at stedet hadde prosessert jern for lang tid, noe som antagelig også er opphavet til stedsnavnet Järna. 

Nås ble omtalt i skriftlige kilder i 1479, Järna og Äppelbo i 1417. Äppelbo var på 1690-tallet setet for Västerdal regiment.

Moderne jernverk ble ikke etablert før tidlig på 1800-tallet og hadde en kort historie før det ble avsluttet mot slutten av århundret. Industrien ble deretter dominert av trevareindustrien. Rundt 1900 var det tre store sagbruk bygd i byen. Da jernbanen ble bygd via byen Vansbro i 1898 ble industrien styrket.

Våpenskjoldet viser på blå bunn tegnet for jern, en øks som symboliserer treindustrien og et sverd.

 Referanser 

 Eksterne lenker 

 Vansbro kommune